Հայաստանի սոցիալ-տնտեսական կառուցվածքի մասին վարչապետ Նիկոլ Փաշինյանի վերջին հայտարարությունը ոչ միանշանակ արձագանք է առաջացրել: Փաշինյանի մրցակիցների համար դա մանիպուլյացիաների լավ առիթ էր, բայց հասարակությունն էլ չի հասկացել Փաշինյանի ասածի էությունը: Մասնագետները սոցիալական ցանցերում հարց են տալիս, թե ով է խորհուրդներ տալիս վարչապետին եւ ով է տրամադրել այդ վիճակագրությունը: Հիշեցնենք, որ Փաշինյանը հայտարարել է, որ Հայաստանում 350 հազար մարդ աշխատում է, որ պահի 800 հազար հոգու: «Բանը հասել է նրան, որ մարդիկ իրենց կովերին մորթում են, որ աղքատության նպստ ստանան, հեռուստացույց չեն առնում, որ աղքատության նպաստ ստանան», – ասել է Փաշինյանը: Նրա խոսքով, հասել ենք մի վիճակի, երբ 350 հազար մարդ ճռռում է, իսկ արդյունքը բաժանվում է 800 հազար միջեւ, որոնք պահանջում են լավացնել իրենց վիճակը, բարձրացնել թոշակներն ու աշխատավարձերն, ապահովել անվճար բժշկություն եւ ճանապարհների կառուցում: